Diari Oficial de la Generalitat Valenciana


Sumari del DOGV 5396, del 27-11-2006 (2006/13695)

RESOLUCIÓ de 14 de novembre de 2006, de la Secretaria Autonòmica d'Educació, per la qual es concedixen ajudes a les federacions i associacions d'alumnes de centres docents no universitaris de la Comunitat Valenciana sostinguts amb fons públics, convocades per l'Orde de 4 d'octubre de 2006 (DOGV núm. 5.378, de 31.10.2006).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5396

Data del DOGV
:   27-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/13075


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 14 de novembre de 2006, de la Secretaria Autonòmica d'Educació, per la qual es concedixen ajudes a les federacions i associacions d'alumnes de centres docents no universitaris de la Comunitat Valenciana sostinguts amb fons públics, convocades per l'Orde de 4 d'octubre de 2006 (DOGV núm. 5.378, de 31.10.2006). [2006/13242]  
Per Orde de 4 d'octubre de 2006 de la Conselleria de Cultura, Educació i Esport es van convocar ajudes per a finançar les activitats pròpies de les federacions i associacions d'alumnes de centres docents no universitaris de la Comunitat Valenciana sostinguts amb fons públics, establint els criteris i bases per a la seua concessió.  
La Comissió Avaluadora prevista en la base sèptima de l'Annex I de la referida orde, reunida el dia 14 de novembre de 2006, va acordar la distribució dels fons previstos, elevant proposta de resolució, a fi que la Secretaria Autonòmica d'Educació dictara la resolució corresponent.  
Per tot l'anterior, i vistos els preceptes de singular i general aplicació, resolc:  
Primer  
Estimar les sol·licituds presentades per les entitats següents, atorgant-los una ajuda de la quantia que s'especifica.  
. Federació Valenciana d'Associacions d'Alumnes d'Ensenyaments Mitjans (FAAVEM), ajuda de 54.400 €.  
. Associació d'Alumnes Nou d'octubre (NAODA) de Carlet, ajuda de 1.550 €.  
. Associació d'Alumnes Tots a Una (ADATAU) de Betxí, ajuda de 940 €.  
. Associació d'Alumnes «Els Descaminaos» de l'IES El Caminàs de Castelló, ajuda de 1.550 €.  
. Associació d'Alumnes de l'IES Francisco Ribalta (AAFRARI) de Castelló, ajuda de 1.550 €.  
. Associació d'Alumnes de l'IES Juan de Garay de València, ajuda de 1.550 €.  
. Associació d'Alumnes Monastil, d'Elda, ajuda de 1.045 €.  
De conformitat amb el que estabix els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciós administratiu, la present resolució, que posa fi a la via administrativa, podrà ser recorreguda potestativament en reposició o ben cabrà plantejar directament recurs contenciós administratiu, en els terminis i davant dels órganos que s'indiquen a continuació:  
a) El recurs de reposició haurà d'interposar-se davant de la Conselleria de Cultura, Educació i Esport en el termini d'un mes a contar des de l'endemà al de la seua publicació en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a contar des de l'endemà al de la seua publicació en el Diari Oficial de la Generalitat.  
València, 14 de novembre de 2006.. El secretari autonòmic d'Educació: Máximo Caturla Rubio.